**Súkromná stredná odborná škola ANIMUS Nitra**

**Školský rok: 2018/2019**

Študijný odbor: 7237 M informačné systémy a služby

****

**Interné pokyny na vypracovanie**

**Praktickej časti odbornej zložky maturitnej skúšky**

**Nitra 2019**

**Súkromná stredná odborná škola ANIMUS Nitra**

**Školský rok: 2018/2019**

|  |  |
| --- | --- |
| Študijný odbor: | 7237 M informačné systémy a služby |

**Maturitné zadania z praktickej časti odbornej zložky maturitnej skúšky**

|  |  |
| --- | --- |
| Prerokované v PK odborných predmetov dňa: |  |
| Schválené riaditeľom školy dňa: |  |
| Schválené predsedom maturitnej komisie dňa: |  |

**Všeobecné pokyny k priebehu a hodnotenie PČOZ MS**

|  |  |
| --- | --- |
| Forma :  |  **A Praktická realizácia a predvedenie komplexnej úlohy**  |
| Čas:  | 5 hodín  |
| Hodnotenie:  |
| **Každé zadanie má päť úloh, ktoré sú bodovo hodnotené** |
| **Prvá úloha** | ***0-20 b.*** |
| **Druhá úloha** | ***0-20 b.*** |
| **Tretia úloha** | ***0-20 b.*** |
| **Štvrtá úloha** | ***0-20 b.*** |
| **Piata úloha** | ***0-20 b.*** |

**Celkové hodnotenie**

|  |  |  |
| --- | --- | --- |
| **Počet bodov** | **Hodnotenie** | **Známka** |
| 100 - 90 | Výborný | 1 |
| 89 – 70 | Chválitebný | 2 |
| 69 - 50 | Dobrý | 3 |
| 49 - 25 | Dostatočný | 4 |
| 24 - 0 | Nedostatočný | 5 |

Maturitná komisia po vypracovaní zadania hodnotí a klasifikuje žiakov podľa kritérií hodnotenia pre túto formu MS. Výsledky vyhlási do 3 pracovných dní.

**Klasifikácia vzdelávacích výstupov maturitnej skúšky z PČOZ MS**

Klasifikácia je výsledkom komplexného hodnotenia vedomostí, zručností a návykov žiaka. Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny.

Vymedzenie klasifikačných stupňov sa opiera o hodnotenie podľa výkonových kritérií:

o **stupeň 1 – výborný:** žiak ovláda poznatky, fakty, pojmy, definície a zákonitosti, chápe vzťahy medzi nimi. Samostatne a tvorivo uplatňuje vedomosti a zručnosti pri riešení odborných teoretických problémov, výklade, hodnotení javov a zákonitostí, myslí logicky správne, zreteľne sa u neho prejavuje tvorivosť, jeho ústny a písomný prejav je správny, presný a výstižný. Výsledky jeho činnosti sú kvalitné.

o **stupeň 2 – chválitebný:** žiak ovláda poznatky, fakty, pojmy, definície a zákonitosti, pohotovo vykonáva požadované intelektuálne a motorické činnosti. S menšími podnetmi učiteľa uplatňuje vedomosti a zručnosti pri riešení teoretických a praktických úloh, pri výklade hodnotení javov a zákonitosti. Myslí správne, uplatňuje logiku a tvorivosť. Ústny a písomný prejav máva menšie nedostatky v správnosti a presnosti. Kvalita výsledkov činnosti je z pravidla bez podstatných nedostatkov, to isté môžeme povedať aj o grafickom prejave.

o **stupeň 3 – dobrý:** žiak má v celistvosti, presnosti a úplnosti osvojenia poznatkov, faktov, pojmov, definícií nepodstatné medzery. pri vykonávaní požadovaných intelektuálnych a motorických činností sa prejavujú menšie nedostatky. Podstatnejšie nedostatky a chyby sa s pomocou učiteľa dajú korigovať. V uplatňovaní osvojených vedomostí a zručností, pri riešení teoretických a praktických úloh sa dopúšťa chýb. Uplatňuje poznatky, hodnotí javy a zákonitosti podľa podnetov učiteľa, nie je vždy tvorivý. V ústnom a písomnom prejave má nedostatky, graficky prejav je menej estetický.

o **stupeň 4 – dostatočný:** žiak má v celistvosti, presnosti a úplnosti osvojenia poznatkov, faktov, závažné medzery. pri vykonávaní požadovaných intelektuálnych a motorických činností je málo pohotový a má väčšie medzery v osvojených vedomostiach a zručnostiach pri riešení teoretických a praktických úloh, využívanie vedomostí na výklad a hodnotenie javov je nesamostatné. V logickom myslení má závažné chyby a myslenie nie je tvorivé. Jeho ústny a písomný prejav má vážne nedostatky v presnosti a výstižnosti. V kvalite výsledkov jeho činnosti a v grafickom prejave sa prejavujú vážne nedostatky, grafický prejav je málo estetický. Závažné nedostatky a chyby vie žiak s pomocou učiteľa slabo korigovať.

o **stupeň 5 – nedostatočný:** žiak si neosvojil vedomosti, celistvo, presne a úplne značné medzery. Jeho zručnosť vykonávať požadované intelektuálne a motorické činnosti má podstatné nedostatky. V uplatňovaní osvojených vedomostí a zručností, pri riešení teoretických a praktických úloh sa vyskytujú veľmi závažné chyby. Pri výklade a hodnotení javov a zákonitostí nevie spoľahlivo reagovať ani na podnet učiteľa. Neprejavuje samostatnosť v myslení, v písomnom a ústnom prejave má závažné nedostatky, jeho grafický prejav je na nízkej úrovni. Závažné nedostatky a chyby nevie odstrániť ani s pomocou učiteľa.